钦定古今图书集成/明伦汇编/氏族典/第271卷 > 王休
## 钦定古今图书集成/明伦汇编/氏族典/第271卷 > 王休

按《万姓统谱》：“休，慈谿人。攻戴氏礼。庆元二年登邹应
龙榜进士，擢湖州教，改训徽州，迁秘阁，授书判枢密
院事。直躬立朝，无所附丽。嘉定末，与柄臣不合，遂谢
事归。一日，上忽思之，遣使驿召，时休已卒，乃命定海
镇营葬。”休以文学著称一时，士类宗之。若杜州童居
易、著作刘厚、南右曹郎程士龙，皆其门人。晚岁文思
益进，《金石文》多出其手。